
EXPERIMENTA 

CIRCA EFFECTUM 

CONFLICTUS ELECTRICI IN ACUM 
MAGNETICAM. 



Irima experlraenta circa rem, quam illustrare aggredior, in scholis de Electricitate, 
Galvanismo et Magnetismo proxlme-superiori hieme a me habitis instituta sunt. His 
experimentis monstrari videbatur , acum magneticam ope apparatus galvanici e situ 
moveri ; idcjue circulo galvanico cluso , non aperto , ut frustra tentaverunt alicjuot 
abhinc annis physici quidam celeberrimi. Cum autem hsec experimenta apparatu mi- 
nus efficaci instituta essent , ideoque phsenomena edita pro rei gravitate non satis lu- 
culenta viderentur , socium adscivi amicum Esmarch , regi a consiliis justitwe , ut ex- 
perimenta cum magno apparatu galvanicO , a nobis conjunctim instructo , repeteren- 
tur et augerentur. Etiam vir egregius Wleugel , ecjues auratus ord. Dan. et apud nos 
prEefectus rei gubernatoria? , experimentis interfuit, nobis socius et testis. Prseterea 
fesf.es fuerunt horum expcrimentorum vir excellentissimus et a rege summis honoribus 
decoratus Hauch, cujus in rebus naturalibus scientia jam dm mclaruit, vir acutissi- 
mus Reinhardt , Histori«e naturalis Professor , vir in experimentis instituendis saga- 
cissimus Jacobsen, Medicinae Professor, et Chemicus experientissimus Zeise, Philoso- 
phise Doctor. Sarpius equidem solus experimenta circa materiam propositam insti- 
tui , quse autem ita mihi contigit detegere phamomena , in conventu horum virorum 
doctissimorum repetivi. 

In experimentis recensendis omnia praeteribo, qute ad rationem rei invenien- 
tlam quidem conduxerunt, hac autem inventa rem amplius illustrare nequeunt; in eis 
igitur, quse rei rationem perspicue demonstrant, acquiescamus. 

Apparatus galvanicus, quo usu» summus , constat viginti receptaculis cupreis 
rectangularibus , quorum et longitudo et altitudo duodecim secjualiter est pollicum, 
latitudo autem duos pollices et dimidium vix excedit. Qvodvis receptaculum dua- 
bus laminis cupreis instructum est ita inclinalis, utbaculum cupreum, cjui laminamzin- 
ceam in aqua receptaculi proximi sustentat, portare possint. Aqua receptaculorum 
sui ponderis acidi sulphurici et pariter ^ acidi nitrici continet. Pars cujuscjue 
laminse Zincea3 in acjua submersa Qvadratum est, cujus latus circiter longitudinera 
10 pollicum habet. Etiara apparatus minores adhiberi possunt, si modo filum me- 
tallicum candefacere valeant. 

Conjungantur termini oppositi apparatus galvanici per filum metallicum, quocl 
brevitatis causa in posterum conductorem conjungentem vel eliam filum conjungens 
appellabimus. Effectui autem , qui in hoc conductore et in spatio circumjacente lo^ 
cum habet , conflictus eleclrici nomen tribuemus. 

Ponatur pars rectilinea hujus fili m situ horizontali superacum magnelicam rite 
suspensam, eique parallela. Si opus fuerit, filum conjungens ita flecti potest, ut 
pars eius idonea situm ad esperimentum necessarium obtineat. His ita comparatisj, 
acus magnetica movebitur, et quidem sub ea fili conjungentis parte, quse electricitatem 
proxime a termino negativo apparatus galvanici accipit , occidentem versus dcclinabit. 

Si distantia fili conjuugentis ab acu magnetica f pollices non excedit, declina- 
tio acus angulum circiter 45° efficit. Si distantia augetur, anguli decrescunt ut cre- 
scunt distanliae. Cseterum declinatio pro efficacia apparatus varia est. 

Filum conjungens locum mutare potest vel orientem vel occidentem versus 7 
dummodo situm acui phrallelum teneat, sine alia effectus mutatione, quam respectu 
magnitudinis 5 itaque effeetus attractioni minime tribui potest, nam idem acus magne- 
ticsepolus, qui ad filum conjungens accedit, dum ei ad latus orientale positum est, 
ab eadem recedere deberet, quando locum ad latus occidentale occupat, si hse decli- 
nationes ab attractionibus vel repulsionibus penderent. Conductor conjungens e 
pluribus filis aut tasniis metallicis connexis constare potest. Natura metalli effectus 
nonmutat, nisi forte quoad qvantitatem. Fila ex i>Iatino. auro. arerpnt^ r.v,VKa1rr» 7 
ferro^ tasnias e piumbo et stanno , massam hydrargyri aequali cum successu adhibui- 
mus. Conductor aqua interrupta non omni effectu caret, nisi interruptio spatium 
plurium pollicum longitudinis complectatur. 

Effectus fili conjungentis in acum magneticam per vitrum, per mctalla , per 
lignum, per aquam, per resinam, per vasa figlina , per lapides transeunt ; nam inter- 
jecta tabula vitrea metallica vel lignea minime tolluntur, nec tabulis ex vitro, metal- 
lo et ligno simul interjeclis evanescunt, imo vix decrescere videntur. Idem est even- 
tus, si interjicitur discus electrophoiu, tabula ex porphyrita, vas figlinum, si vel 
aqua repletum sit. Experimenta nostra etiam docucrunt, effectus jam memorato* 
non mutari, si acus magnetica pyxide ex orichalco aqua repleta includitur. Effec- 
tuum transitum per omnes has materias in electricitate et galvanismo antea nunquam 
observatum fuisse , monere haud opus est. Eflectus igitur, qui locum habent in con- 
flictu electrico, ab effectibus unius vel alterius vis electricse quam maxime sunt di- 
versi. 

Si filum conjungens in plano horizontali sub acu magnetica ponitur, omnes 
effectus idem sunt ac in plano super acum, tantummodo in directione inversa. Acus 
enim magneticae polus, sub quo ea est fili conjungentis pars, qua3 electricitatem proxi- 
me a termino negativo apparatus galvanici accipit, orientem versus declinabit. 

Ut facilius ha?c memoria retineantur, hac formula utamur: Polus super cruem 
intrat electricitas negativa ad occidentem, infra quem ad orientem vertitur. 

Si filum conjungens in plano horizoutali ita vertitur, ut cum meridiano mag- 
netico angulum sensim sensimque cresccntem formet, declinatio acus magneticse au- 
gelur , si motus fili tendit versus locum acus deturbatse ; scd minuitur , si filum ab 
hoc loco discedit. 

Filum conjungens in plano horizontali , in cpio movetur acus magnctica, ope 
sacomatis acquilibraia , situm, et acui parallelum, eandem nec orientem nec occiden- 
tem versus deturbat , sed tantummodo in plano inclinationis nutare facit , ita ut po- 
lus, penes quem ingreditur in filum vis negative electrica deprimatur, quando ad la- 
tus occidentale, et elevetur , quando ad orientale situm est. 

Si filum conjungens perpendiculare ad planum meridiani magnetici , vel supra 
vel ; infra acum ponitur, haec in quiete permanet; excepto si filum sit polo admodum 
propinquum : tum enim elevatur polus , quando introitus fit a parte occidentali fili, 
et deprimitur quando ab orientali fit. 

Quando filum conjungens perpendiculare ponitur e regione polo acus magne- 
ticse, et exlremitas superior fili electricitatem a termino negativo apparatus galvanici 
accipit, polus orientem versus movetur; posito autem filo e regione puncto inter po- 
lum et medium acus sito, occidentem versus agitur. Quando extremitas fili superior 
electrieiiaicui n itiiiiiiio po^itivu a«juijjit, pliHiiiumciitt iiivcrsct oceurrunc. 

Si filum conjungens ita fiectitur , ut ad ambas flexuraa partes sibi fiat paralle- 
lum, aut duo formet crura parallela, polos magneticos pro diversis rei conditionibus 
repellit aut attrahit. Ponatur filum e regione polo alteriutri acus , ita ut pla- 
num crurum parallelorum sit ad meridianum magneticum perpendiculare, et conjuga- 
tur crus orientale cum termino negativo , occidentale cum positivo apparatus galvani- 
ci; quibus ita instructis , polus proximus repelletur, vel ad orientem vel ad occiden- 
tem pro situ plani crurum. Conjuncto crure orientali cum termino positivo et occi- 
dentali cum termino negativo , polus j>roximus attrahitur. Quando planum crurum 
ponitur perpendiculare ad locum inter polum et medium acus , iidem, tantummodo 
inversi, occurrunt effectus. 

Acus ex orichalco, ad instar acus magnetica? suspensa, effectu fili conjungen- 
tis non movetur. Etiam acus ex vitro, vel ex sic dicto gummi lacca, simili experimen- 
to subjectae in quiete manent. 

Ex his omnibus momenta qusedam ad rationem horum phcenomcnorum red- 
dendam afferre liceat. 

Conflictus electricus non nisi in particulas magneticas materia? agcre valet. 
Videntur omnia corpora non -magnetica per conilictum electricum penetrabilia essej 

magnetica vero , aut potius particulse eorum magneticse transitui hujus confKctus re- 
sistere, qruo fit, ut impetu virium certantium moveri possint. 

Conflictum electricum in conductore non includi, sed, ut jam diximus, si- 
mul in spatio circumjacente idcpe satis late dispergi., ex observaiionibus jam propo- 
sitis satis patet. 

Similiter ex observatis coHigere licet , hunc conflictum gyros peragere , nani 
hsec esse videtur eonditio, sine qua ficri netpieat, ut eadem pars fili conjungentis,, 
«juae infra polum magneticumposita eum orientem versus ferat, supra posita eundem 
occidentem versus agat ; hsec enim gyri est natura , ut motus in partibus oppositis 
oppositam habeant directionem. Praeterea motus per gyros cum motu progressivo, 
juxta longitudinem couductoris , conjunetus, cochleam vel lineam spiralem formare 
debere videtur, cjuod tamen , nisi fallor, ad phaenomena hucuscjue observata expli- 
canda nihil confert. 

Omnes in polum septentrionalem effectus, hic expositi, facile intelliguntur, 
ponendo , vim vel materiam negative electricam lineam spiralem dcxtrorsum flexam 
percurrere, et polum septentrionalem propellere, in meridionalem autem minime 
agere. Effectus in polum meridionalem similiter explicantur, si vi vel materiac posi- 
tive electrica? motum contrarium et facultatem in polum meridionalem non autem in 
septentrionalem agendi tribuimus. Hujus legis cum natura congrucntia melius repeti- 
tione experimentorum quam Idnga expiicatione perspicietur. DijucTIcatio autem ex- 
perimentorum multo fiet facilior, si cursus virium electricarum in filo conjungente 
signis pictis vel incisis indicatus fuerit. 

Dictis hoc tantum adjieiam: Demonstrasse me in libro septem abhinc annis 
edito, calorem et lucem esse conflictum electricum. Ex observationibus nuper adlatis 
jam conckidcre licet, motus per gyros etiam in his effectibus occurrere; quod ad 
phamomena , qua? polaritatem lucis appellant, illustranda perquam facere puto. 

Dabam Hafnige, d. 2ide Julii 1820. 

Johannis Christianus Qrsted. 

Eques auratus Ordinis Dannebrogici , in Universitate Hak 
niensi Prof. Physices Ord„ Secretarius Societati* 
Regiae Seientiarum Hafniensi*. 

